

|  |  |  |  |  |  |  |
| --- | --- | --- | --- | --- | --- | --- |
|  « |  |  |  | 2024թ. | **№** |  |
|  |  |  |  |  |  |  |

«ՄԵԳԱՕՖԻՍ» ՍՊԸ-Ի ՏՆՕՐԵՆ

ՊԱՐՈՆ Ն․ ԱՅԴԻՆՅԱՆԻՆ

*/*ՀՀ, Փարաքար-Թաիրով Մայրաքաղաքային 200, հեռ.՝ +37410732161, +37491300533*/*

Հարգելի՛ պարոն ԱՅԴԻՆՅԱՆ,

«Հայաստանի ազգային ագրարային համալսարան» հիմնադրամի /այսուհետ նաև՝ Հիմնադրամ/ կարիքների համար 2024 թվականի մարտի 15-ին հայտարարված կահույքի ձեռքբերման ՀԱԱՀ-ԷԱՃԱՊՁԲ-24/5 ծածկագրով գնման ընթացակարգի (այսուհետ՝ Ընթացակարգ) շրջանակներում, 4-րդ, 10-րդ, 11-րդ, 14-րդ, 15-րդ, 16-րդ, 17-րդ, 19-րդ, 20-րդ, 21-րդ, 22-րդ չափաբաժինների մասով, որպես ընտրված (հաղթող) մասնակից է ճանաչվել «Մեգաօֆիս» ՍՊԸ-ն (ՀՎՀՀ՝ 01264917, գործունեության հասցե՝ ՀՀ, Փարաքար-Թաիրով Մայրաքաղաքային 200, հեռ.՝ +37410732161, +37491300533, էլեկտրոնային հասցե՝ tender@megaoffice.am), որի հետ 19.04.2024թ-ին կնքվել է ՀԱԱՀ-ԷԱՃԱՊՁԲ-24/5-3 ծածկագրով ապրանքի մատակարարման պետական գնման պայմանագիր (այսուհետ՝ Պայմանագիր), որի շրջանակներում, հետագայում՝ պայմանագրի գործունեության ժամկետի երկարաձգմամբ պայմանավորված՝ 07.05.2024թ-ին կնքվել է նաև համաձայնագիր:

Սակայն, 21.05.2024թ. ներկայացված գրությամբ «Մեգաօֆիս» ՍՊԸ-ն տեղեկացրել է, որ առաջացած տեխնիկական խնդիրների պատճառով չի մատակարարելու ապրանքները նշված 4-րդ, 10-րդ, 11-րդ, 14-րդ, 15-րդ, 16-րդ, 17-րդ, 19-րդ, 20-րդ, 21-րդ, 22-րդ չափաբաժինների մասով:

Հաշվի առնելով վերոգրյալը՝ «Մեգաօֆիս» ՍՊԸ-ի հետ կնքված ապրանքի մատակարարման ՀԱԱՀ-ԷԱՃԱՊՁԲ-24/5-3 ծածկագրով պայմանագիրը միակողմանի լուծվել է:

Հիմք ընդունելով «Գնումների մասին» ՀՀ օրենքի 6-րդ հոդվածի 2-րդ մասով սահմանված պահանջները՝ առաջարկում ենք 10 աշխատանքային օրվա ընթացում՝ մինչև ս.թ. հունիսի 11-ը ներառյալ, ապահովել տուժանքների, մասնավորապես՝ որակավորման ապահովման մասով՝ 1,316,250.00 (մեկ միլիոն երեք հարյուր տասնվեց հազար երկու հարյուր հիսուն) ՀՀ դրամի չափով և պայմանագրի կատարման ապահովման մասով՝ 877,500.00 (ութ հարյուր յոթանասունյոթ հազար հինգ հարյուր) ՀՀ դրամի չափով, վճարների գանձումը:

Վերոնշյալի վերաբերյալ Հիմնադրամը դիմել է Ձեզ սպասարկող բանկին՝ «ԻՆԵԿՈՆԲԱՆԿ» ՓԲԸ-ին:

Միաժամանակ հայտնում ենք, որ վերոնշյալ գանձումների անհնարինության դեպքում Հիմնադրամը վերոգրյալի վերաբերյալ տեղեկատվությունը տրամադրելու է լիազորված մարմնին՝ ՀՀ ֆինանսների նախարարությանը, «Գնումների մասին» ՀՀ օրենքի 6-րդ հոդվածի 2-րդ մասով սահմանված պահանջները կիրառելու նպատակով:

ՌԵԿՏՈՐԻ Պ/Կ՝ Հ. ԶԱՔՈՅԱՆ

Կատարող՝ Ե. Հարությունյան

հեռ. 012521608